rejauldu/bengali-wikipedia huggingface dataset:
বুড়িশ্বর নদী বা পায়রা নদী  বাংলাদেশের দক্ষিণ-পশ্চিমাঞ্চলের বরিশাল, পটুয়াখালী ও বরগুনা জেলার একটি নদী।  নদীটির দৈর্ঘ্য ৯০ কিলোমিটার, গড় প্রস্থ ১২০০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বুড়িশ্বর-পায়রা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৭।  প্রবাহ বুড়িশ্বর-পায়রা নদীটি বরিশাল জেলার বাকেরগঞ্জ উপজেলার কলসকাটি ইউনিয়ন এলাকায় প্রবহমান পাণ্ডব নদী হতে উৎপত্তি লাভ করেছে। অতঃপর এই নদীর জলধারা আঙ্গারিয়া, লেবুখালি, পাঙ্গাসিয়া, ইটবাড়িয়া, ছোটবিঘাই, বড়বিঘাই, আয়লা পাটকাটা, আমতলী পৌরসভা, বুড়িরচর, আড়পাঙ্গাসিয়া এবং পাঁচকোরালিয়া  ইউনিয়ন অতিক্রম করে বরগুনা জেলার তালতলী উপজেলার সোনাকাটা ইউনিয়ন পর্যন্ত প্রবাহিত হয়ে বঙ্গোপসাগরে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক দ্বিতীয় শ্রেণির নৌপথ হিসেবে স্বীকৃত।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:বরিশাল জেলার নদী বিষয়শ্রেণী:পটুয়াখালী জেলার নদী বিষয়শ্রেণী:বরগুনা জেলার নদী বিষয়শ্রেণী:বাকেরগঞ্জ উপজেলা বিষয়শ্রেণী:দুমকি উপজেলা বিষয়শ্রেণী:মির্জাগঞ্জ উপজেলা বিষয়শ্রেণী:বরগুনা সদর উপজেলা বিষয়শ্রেণী:পটুয়াখালী সদর উপজেলা বিষয়শ্রেণী:আমতলী উপজেলা বিষয়শ্রেণী:বাংলাদেশের নদী
থাম্ব|এম. হুমায়ুন কবির এম. হুমায়ুন কবির হলেন একজন বাংলাদেশী কূটনীতিক এবং মার্কিন যুক্তরাষ্ট্রে বাংলাদেশের সাবেক রাষ্ট্রদূত।   জীবনের প্রথমার্ধ  কবির ১৯৫২ সালের ২৬ সেপ্টেম্বর পূর্ব পাকিস্তানের ব্রাহ্মণবাড়িয়ায় জন্মগ্রহণ করেন। তিনি ঢাকা বিশ্ববিদ্যালয় থেকে আইনে স্নাতক এবং রাষ্ট্রবিজ্ঞানে স্নাতকোত্তর করেছেন।   কর্মজীবন  কবির বাংলাদেশের স্বাধীনতা যুদ্ধের একজন প্রবীণ সৈনিক। তিনি ১৯৭৭ সালে ঢাকা বিশ্ববিদ্যালয়ে রাষ্ট্রবিজ্ঞান বিভাগের প্রভাষক হিসেবে যোগদান করেন এবং ১৯৮০ সাল  সেখানে অধ্যাপনা করেন।  তিনি ১৯৮১ ব্যাচের পররাষ্ট্র ক্যাডারের কর্মকর্তা এবং সম্মিলিত মেধা তালিকায় ২য় স্থান অধিকার করেন। কবির ১৯৮২ থেকে ১৯৮৪ সাল  পররাষ্ট্র মন্ত্রণালয়ে কাজ করেন। ১৯৮৪ থেকে ১৯৮৭ সাল পর্যন্ত তিনি পররাষ্ট্র বিষয়ক উপদেষ্টার একান্ত সচিব হিসেবে দায়িত্ব পালন করেন। ১৯৮৭ থেকে ১৯৯০ সাল পর্যন্ত কবির যুক্তরাষ্ট্রে বাংলাদেশ দূতাবাসে দ্বিতীয় এবং তারপর প্রথম সচিব হিসেবে দায়িত্ব পালন করেন। ১৯৯১ থেকে ১৯৯৪ সাল পর্যন্ত তিনি কলকাতায় বাংলাদেশ কনস্যুলেটে প্রথম সচিব হিসেবে কাজ করেন। ১৯৯৬ থেকে ১৯৯৯ সাল পর্যন্ত তিনি জাতিসংঘে বাংলাদেশের স্থায়ী মিশনে দায়িত্ব পালন করেন।  কবির ১৯৯৯ থেকে ২০০১ সাল পর্যন্ত কলকাতায় বাংলাদেশের ডেপুটি হাইকমিশনার হিসেবে কাজ করেন । ২০০১ থেকে ২০০৩ পর্যন্ত, তিনি পররাষ্ট্র মন্ত্রণালয়ে বেশ কয়েকটি নেতৃত্বের পদে অধিষ্ঠিত ছিলেন। তিনি ২০০৩ সালের সেপ্টেম্বরে নেপালে বাংলাদেশের রাষ্ট্রদূত নিযুক্ত হন।  এবং ২০০৬ সাল পর্যন্ত সেখানে দায়িত্ব পালন করেন। তিনি ২০০৬ থেকে ২০০৭ সাল পর্যন্ত  অস্ট্রেলিয়ায় বাংলাদেশের হাইকমিশনার ছিলেন।  কবির ২০০৭ সালের জুলাই মাসে যুক্তরাষ্ট্রে বাংলাদেশের রাষ্ট্রদূত নিযুক্ত হন এবং ২০০৯ সাল পর্যন্ত সেখানে কাজ করেন। তিনি সেপ্টেম্বর ২০১০ সালে পররাষ্ট্র মন্ত্রণালয় থেকে সচিব পদে অবসর গ্রহণ করেন।  কবির বাংলাদেশ এন্টারপ্রাইজ ইনস্টিটিউটের সভাপতি  এবং এশিয়ান ইউনিভার্সিটি ফর উইমেনের ট্রাস্টি বোর্ডের সদস্য। তিনি বাওয়ার গ্রুপ এশিয়ার সিনিয়র উপদেষ্টা।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:অস্ট্রেলিয়ায় বাংলাদেশের হাই কমিশনার বিষয়শ্রেণী:ব্রাহ্মণবাড়িয়া জেলার ব্যক্তি বিষয়শ্রেণী:১৯৫২-এ জন্ম বিষয়শ্রেণী:বাংলাদেশের পররাষ্ট্র সচিব বিষয়শ্রেণী:যুক্তরাষ্ট্রে বাংলাদেশের রাষ্ট্রদূত বিষয়শ্রেণী:বাংলাদেশী কূটনীতিবিদ বিষয়শ্রেণী:নেপালে বাংলাদেশের রাষ্ট্রদূত
/* We retain .sr-only as the class name because it's used by the outside world. */ .sr-only { 	border: 0; 	clip: rect(0, 0, 0, 0); /* Removed from CSS specification */ 	/* clip-path is the replacement for clip, but very few browsers support it. 	TemplateStyles also doesn't currently support the property. */ 	/* clip-path: polygon(0px 0px, 0px 0px, 0px 0px); */ 	height: 1px; 	margin: -1px; 	overflow: hidden; 	padding: 0; 	position: absolute; 	width: 1px; 	white-space: nowrap; }
পিউ রিসার্চ সেন্টারের ২০০৯-এর একটি প্রতিবেদন অনুসারে, জিব্রাল্টারে  প্রায় এক হাজার মুসলমান রয়েছেন যা মোট জনসংখ্যার প্রায় ৪%।https://www.gibraltar.gov.gi/new/sites/default/files/HMGoG_Documents/Full%20Census%20Report%202012%20FINAL.pdf  ইতিহাস ঐতিহাসিকভাবে, জিব্রাল্টার প্রথম ইউরোপে ইসলামের অবস্থান ছিল। তারিক ইবনে জিয়াদ নামক মুর সামরিক নেতা প্রথম মুসলিম হিসেবে ইউরোপের এই জায়গা জয় করেন। এই জায়গার নামকরণ করা হয়েছিলো তার নাম অনুসারে। এর নাম ছিলো জাবাল-আল-তারিক বা তারিকের পর্বত, সেখান থেকে পরিবর্তিত হয়ে জিব্রাল্টার নাম হয়। আরও দেখুন  ইব্রাহিম-আল-ইব্রাহিম মসজিদ  আন্দালুস   তথ্যসূত্র   বিষয়শ্রেণী:জিব্রাল্টারে ইসলাম
থাম্ব|রাঢ়েশ্বর শিবমন্দির,বামুনারা,দুর্গাপুর রাঢ়েশ্বর শিবমন্দির  হল পশ্চিমবঙ্গের দুর্গাপুরে অবস্থিত একটি মন্দির।   স্থাপত্য  এই মন্দিরটির কারুকার্য পূর্বভারতের  পাথর দিয়ে তৈরি মন্দিরের মধ্যে অন্যতম।মন্দিরটি বেলে ও ঝামা পাথর দিয়ে তৈরি।মন্দিরটি চন্দ্র ও পাল আমলে প্রচলিত  দেউল স্থাপত্যের  উৎকৃষ্ট উদাহরণ। এটি একটি  পীরা দেউল ধরনের গৌড়ীয় স্থাপত্য।   ইতিহাস  সম্রাট বল্লাল সেন রাঢ়েশ্বর শিবমন্দির   দ্বাদশ শতাব্দীতে তৈরি করেন ।   উৎসব    মহা শিবরাত্রি -মহা শিবরাত্রিতে এই মন্দিরে ভক্তদের ঢল নামে।সকাল থেকে মন্দিরে দূর থেকে ভক্তরা আসে। এই দিন এখানে শিব-পার্বতীর বিয়ের অনুষ্ঠান হয়।শিবের বরযাত্রীরা পানাগড়ের বিশ্বকর্মা মন্দির থেকে পানাগড় দার্জিলিং মোড়ে অবস্থিত রাঢ়েশ্বর শিবমন্দিরে আসে ।এখানে শিব-পার্বতীর বিয়ে দেয়া হয়।বরপক্ষ ও কনেপক্ষের জন্য খিচুড়ি ভোগ দেয়া হয়।  মাকুরি সপ্তমী- মাকুরি সপ্তমীতে এখানে বড় মেলা বসে। যা তিন দিন ধরে চলে। এই মেলা ১০০ বছরের ও বেশি পুরন।এই মেলা এলাকার দশটি গ্রামের ঐতিহ্য। ২০২১ সালে  করোনা ভাইরাস বা উহান ভাইরাসের প্রকোপের জন্য মলানদিঘি পঞ্চায়েত মেলার অনুমতি দেয় নি।এতে দশটি গ্রামের মানুষ ও মেলাতে অংশ নেয়া মিষ্টান্ন ব্যবসায়ি , মনিহারী ব্যবসায়ী এবং খাবারের দোকানদারেরা হতাশ হয়।   তথ্যসূত্র    বহিঃসংযোগ   বিষয়শ্রেণী:শিব মন্দির বিষয়শ্রেণী:বীরভূম জেলার হিন্দু মন্দির বিষয়শ্রেণী:১২শ শতাব্দীর হিন্দু মন্দির
বাকেরগঞ্জ-১২ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।   সীমানা    ইতিহাস  বাকেরগঞ্জ-১২ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩হরনাথ বাইনবাংলাদেশ আওয়ামীলীগ১৯৭৯মোহাম্মদ শাহজাহান ওমরবাংলাদেশ জাতীয়তাবাদী দলআসন বিলুপ্ত   নির্বাচন  বাকেরগঞ্জ-১২ আসনে ১৯৭৩ সালের প্রথম জাতীয় সংসদ নির্বাচন এবং ১৯৭৯ সালর দ্বিতীয় জাতীয় সংসদ নির্বাচন অনুষ্ঠিত হয়েছিল। পরবর্তীতে আসনটি বিলুপ্ত করা হয়।  আরও দেখুন  প্রথম জাতীয় সংসদ নির্বাচন, ১৯৭৩  প্রথম জাতীয় সংসদ সদস্যদের তালিকা  দ্বিতীয় জাতীয় সংসদ সদস্যদের তালিকা   তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:বরিশাল জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
ঝুনাগাছ চাপানী ইউনিয়ন বাংলাদেশের নীলফামারী জেলার ডিমলা উপজেলার অন্তর্গত একটি ইউনিয়ন।জাতীয় তথ্য বাতায়ন  অবস্থান ঝুনাগাছ চাপানী ইউনিয়ন নীলফামারী জেলার ডিমলা উপজেলার সর্ব দক্ষিণের একটি ইউনিয়ন। এ ইউনিয়নের উত্তরে খালিশা চাপানী ইউনিয়ন, পূর্বে হাতীবান্ধা উপজেলা, দক্ষিণে জলঢাকা উপজেলার গুলমুন্ডা ইউনিয়ন এবং পশ্চিমে নাউতারা ইউনিয়ন অবস্থিত। এ ইউনিয়নের পূর্বে তিস্তা নদী এবং মাঝ বরাবর নাউতারা নদী বহমান। এছাড়া তিস্তা সেচ ক্যানেল এ ইউনিয়নের পশ্চিম দিকে রয়েছে। এর মোট আয়তন ১১১৯৯ একর।  প্রশাসনিক এলাকা ঝুনাগাছ চাপানী ইউনিয়ন ৬টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।  ইতিহাস জনসংখ্যা ঝুনাগাছ চাপানীর মোট জনসংখ্যা= ৩৪৬৭৬ জন  মহিলা= ১৭৩৯৯ জন  পুরুষ= ১৭২৭৭ জন  শিক্ষা এ ইউনিয়নের ২টি কলেজ, ৪টি মাধ্যমিক বিদ্যালয়, ১০টি প্রাথমিক বিদ্যালয়, ১টি মাদ্রাসা এবং ২টি কিন্ডান গার্ডেন রয়েছে।ঝুনাগাছা চাপানীর শিক্ষাপ্রতিষ্ঠান সমূহ  উল্লেখযোগ্য শিক্ষাপ্রতিষ্ঠান-  শহীদ জিয়াউর রহমান কলেজ  শেখ ফজিলাতুন্নেছা মুজিব মহিলা কলেজ  ডালিয়া চাপানী উচ্চ বিদ্যালয়  ঝুনাগাছ চাপানী সরকারী প্রাথমিক বিদ্যালয়  ঝুনাগাছ চাপানী দ্বি-মূখী উচ্চ বিদ্যালয়  অর্থনীতি  হাট ও বাজার  চাপানীর হাট  কাকড়া বাজার   উল্লেখযোগ্য ব্যক্তিত্ব   তথ্যসূত্র  বিষয়শ্রেণী:ডিমলা উপজেলার ইউনিয়ন
উত্তরা এক্সপ্রেস(ট্রেন নং-৩১/৩২) বাংলাদেশ রেলওয়ের একটি মেইল ট্রেন পরিষেবা। উত্তরা এক্সপ্রেস রাজশাহী থেকে পার্বতীপুর যাওয়ার পথে নাটোর জেলা, নওগাঁ জেলা, বগুড়া জেলা ও জয়পুরহাট জেলাকে সংযুক্ত করে।   যাত্রাপথ  উত্তরা এক্সপ্রেস (রাজশাহী⇌পার্বতীপুর) রেলপথে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয়।   স্টেশন তালিকা  উত্তরা এক্সপ্রেস যেসকল স্টেশন দিয়ে চলাচল করে নিম্নে সেসব স্টেশনের নাম উল্লেখ করা হলো:  পার্বতীপুর রেলওয়ে স্টেশন  ভবানীপুর রেলওয়ে স্টেশন  ফুলবাড়ী রেলওয়ে স্টেশন  বিরামপুর রেলওয়ে স্টেশন  ডাঙ্গাপাড়া রেলওয়ে স্টেশন  হিলি রেলওয়ে স্টেশন  বাগজানা রেলওয়ে স্টেশন  পাঁচবিবি রেলওয়ে স্টেশন  জয়পুরহাট রেলওয়ে স্টেশন  জামালগঞ্জ রেলওয়ে স্টেশন  আক্কেলপুর রেলওয়ে স্টেশন  জাফরপুর রেলওয়ে স্টেশন  তিলকপুর রেলওয়ে স্টেশন  ছাতিয়ান গ্রাম রেলওয়ে স্টেশন  সান্তাহার রেলওয়ে স্টেশন  হেলালিয়ার হাট রেলওয়ে স্টেশন  রাণীনগর রেলওয়ে স্টেশন  সাহাগোলা রেলওয়ে স্টেশন  আত্রাই রেলওয়ে স্টেশন  আহসানগঞ্জ রেলওয়ে স্টেশন  বীরকুটশা রেলওয়ে স্টেশন  মাধনগর রেলওয়ে স্টেশন  নলডাঙ্গার হাট রেলওয়ে স্টেশন  বাসুদেবপুর রেলওয়ে স্টেশন  নাটোর রেলওয়ে স্টেশন  ইয়াছিনপুর রেলওয়ে স্টেশন  মালঞ্চি রেলওয়ে স্টেশন  আব্দুলপুর রেলওয়ে স্টেশন  লোকমানপুর রেলওয়ে স্টেশন  আড়ানী রেলওয়ে স্টেশন  নন্দনগাছি রেলওয়ে স্টেশন  সরদহ রেলওয়ে স্টেশন  বেলপুকুর রেলওয়ে স্টেশন  হরিয়ান রেলওয়ে স্টেশন  রাজশাহী বিশ্ববিদ্যালয় রেলওয়ে স্টেশন  রাজশাহী রেলওয়ে স্টেশন।   যাত্রী  উত্তরা এক্সপ্রেসে লোকাল যাত্রীতে সবসময় অতিরিক্ত যাত্রীচাপ থাকে।   সময়সূচি  উত্তরা এক্সপ্রেস পার্বতীপুর থেকে রাজশাহীর উদ্দেশ্যে ছাড়ে ভোর ৩ টা ১৫ মিনিটে রাজশাহী পৌঁছায় সকাল ১০ টা ২০ মিনিটে। রাজশাহী থেকে পার্বতীপুরের উদ্দেশ্যে ছাড়ে দুপুর ০১ টা ১৫ মিনিটে পার্বতীপুর পৌঁছায় রাত ৮ টা ১৫ মিনিটে।   সম্পর্কিত নিবন্ধ   রকেট এক্সপ্রেস  তথ্যসূত্র   বিষয়শ্রেণী:বাংলাদেশের নামযুক্ত যাত্রীবাহী ট্রেন
নিগার পুরস্কার পাকিস্তানে চলচ্চিত্রের জন্য প্রদেয় সবচেয়ে পুরানো এবং অফিসিয়াল সম্মননা, যা চলচ্চিত্রের সাথে জড়িত ব্যক্তিবর্গকে প্রদান করা হয়। An assembly of graduates . Retrieved on 9 July 2008. ১৯৫৮ সালে চলচ্চিত্র বিষয়ক পত্রিকা "নিগার"-এর তৎকালীন সম্পাদক ইলিয়াস রাশিদী চলচ্চিত্রে কর্মরতদের সম্মান জানানোর জন্য এই পুরস্কারের প্রবর্তন করেন।Nigar Awards: The ceremony goes on . Retrieved on 9 July 2008 লাহোরের এভারনিউ স্টুডিও-তে ১৯৫৮ সালের ১৭ জুলাই এই পুরস্কার প্রথম প্রদান করা হয় এবং তখন থেকে ২০০৪ সাল পর্যন্ত প্রতিবছর এটি প্রদান করা হতো। ১৯৯০ সাল থেকে জাতীয় পুরস্কার এবং পরবর্তীতে লাক্স স্টাইল পুরস্কার প্রবর্তন করায় এটির গুরুত্ব কিছুটা ক্ষুণ্ণ হয়েছে। বর্তমানে পাকিস্তানে চলচ্চিত্রের প্রকাশনা অনিয়মিত হওয়াতে নিগার পুরস্কার প্রদান-ও অনিয়মিত।   বিভাগসমূহ  নিগার পুরস্কার পাকিস্তানে প্রচলিত উর্দু, পাঞ্জাবী, পাশতু এবং সিন্ধি-এই প্রধান চারটি ভাষার বিভিন্ন বিভাগে প্রদান করা হয়:   সেরা চলচ্চিত্র  সেরা পরিচালক  সেরা কাহিনী  সেরা কাহিনীকার  সেরা অভিনেতা  সেরা অভিনেত্রী  সেরা পার্শ্ব অভিনেতা  সেরা পার্শ্ব অভিনেত্রী  সেরা সঙ্গীত পরিচালক  সেরা সঙ্গীত  সেরা চিত্রগ্রাহক  সেরা নারী কণ্ঠশিল্পী  সেরা পুরুষ কণ্ঠশিল্পী  সেরা সম্পাদনা  সেরা আর্ট পরিচালক  সেরা শব্দগ্রাহক  সেরা কৌতুক অভিনেতা  বিশেষ সম্মননা  ইলিয়াস রাশিদী আজীবন সম্মননা স্বর্ণ পদকPakistan Film Awards 2000   পুন:প্রবর্তন  ইলিয়াস রাশদীর পুত্র আসলাম ইলিয়াস সাত বছর পর পুনরায় "নিগার পুরস্কার" প্রদানের সিদ্ধান্ত গ্রহণ করেন। ২০১২ সালে ৪০ টি বিভাগে (টেলিভিশনের জন্য ২০ টি এবং চলচ্চিত্রের জন্য ২০ টি) এই পুরস্কার দেয়ার সিদ্ধান্ত নেয়া হয়েছে।   আরও দেখুন   নিগার পুরস্কার বিজয়ী বাংলাদেশীদের তালিকা   তথ্যসূত্র    বহিঃসংযোগ   নিগার পুরস্কার-এর তালিকা  পাকিস্তানি চলচ্চিত্র বিষয়ক পত্রিকা  পাকিস্তানের কলা ও সংস্কৃতি  ললিউডের অস্কার নিগার (দৈনিক ডন পত্রিকা)   বিষয়শ্রেণী:ললিউড বিষয়শ্রেণী:পাকিস্তানি চলচ্চিত্র পুরস্কার বিষয়শ্রেণী:নিগার পুরস্কার বিজয়ী বিষয়শ্রেণী:১৯৫৮-তে স্থাপিত পুরস্কার বিষয়শ্রেণী:১৯৫৮-তে পাকিস্তানে প্রতিষ্ঠান বিষয়শ্রেণী:১৯৫৮-এ পাকিস্তানে প্রতিষ্ঠিত
ইউজিন জন মেলি () বা সংক্ষেপে জিন মেলি মার্কিন যুক্তরাষ্ট্রের পেন্সিলভেনিয়া বিশ্ববিদ্যালয়ের পদার্থবিজ্ঞান বিভাগের একজন অধ্যাপক। তিনি সেখানে ঘনপদার্থে কোয়ান্টাম বৈদ্যুতিক ঘটনাবলীর উপরে গবেষণা করেন।   জীবনী  মেলি ১৯৭২ সালে মার্কিন যুক্তরাষ্ট্রের সেন্ট জোসেফস বিশ্ববিদ্যালয় থেকে স্নাতক হন এবং পরবর্তীতে ১৯৭৮ সালে ম্যাসাচুসেটস ইনস্টিটিউট অভ টেকনোলজি থেকে পদার্থবিজ্ঞানে ডক্টরেট উপাধি অর্জন করেন। নিউ ইয়র্কে অঙ্গরাজ্যের ওয়েবস্টার শহরের জিরক্স গবেষণা কেন্দ্রে একজন গবেষণা সহযোগী হিসেবে কাজ করার পরে তিনি ১৯৮১ সালে পেন্সিলভেনিয়া বিশ্ববিদ্যালয়ে সহকারী অধ্যাপক হিসেবে যোগদান করেন। ১৯৮৯ সালে তিনি সেখানে পূর্ণ অধ্যাপক পদে উন্নীত হন। ২০১৪ সাল থেকে তিনি যুক্তরাজ্যের লফবরো বিশ্ববিদ্যালয়ের অতিথি অধ্যাপক হিসেবে কাজ করছেন।   গবেষণা  মেলি চার্লস কেইনের সাথে একত্রে গ্রাফিন নামক পদার্থে কোয়ান্টাম স্পিন হল ক্রিয়াটি ভবিষ্যদ্বাণী করেন। পরবর্তীতে এটিকে সংশ্লিষ্ট দ্বিমাত্রিক কাঠামোর জন্য কাল-বিপর্যাস অপরিবর্তনশীল স্থানিকবৃত্তীয় অন্তরক নামে ডাকা হয়। কোয়ান্টাম স্পিন হল ক্রিয়াটির অস্তিত্ব এরপর পারদের টেলুরাইড (HgTe) যৌগের কোয়ান্টাম কূপগুলিতে পরীক্ষার মাধ্যমে যাচাই করা হয়েছে এবং এইসব পুরাতন উপাদানভিত্তিক প্রযুক্তির সম্ভাবনা নতুন গবেষণার দ্বার উন্মোচন করেছে।   সম্মাননা ও পুরস্কার  মেলি ও কেউন ২০১৯ সালে মৌলিক পদার্থবিজ্ঞানের ব্রেকথ্রু পুরস্কার লাভ করেন।। এর আগে তারা ২০১৮ সালে মৌলিক বিজ্ঞান শাখায় বিবিভিএ ফাউন্ডেশন জ্ঞানের সীমান্ত পুরস্কার লাভ করেন। তারও আগে ২০১৫ সালে তিনি শৌছেং চাংয়ের সাথে ফ্রাংকলিন ইনস্টিটিউটের প্রদত্ত বেঞ্জামিন ফ্র্যাংকলিন পদক অর্জন করেন। ২০১০ সালে তিনি চাং, হার্টমুট বুমান ও লাউরেন্স মোলেনকাম্পের সাথে একত্রে ইউরোপীয় পদার্থবিজ্ঞান সমাজের ঘনপদার্থ বিভাগে ইউরোফিজিক্স পুরস্কার লাভ করেন। ২০০১ সালে তিনি মার্কিন পদার্থবিজ্ঞান সমাজের (আমেরিকারন ফিজিক্যাল সোসাইটি) বিশিষ্ট সভ্য (ফেলো) নির্বাচিত হন। ২০১৯ সালে তিনি মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য নির্বাচিত হন।   আরও পড়ুন     Hasan, M. Zahid; Kane, Charles L. (2010). "Topological Insulator". Reviews of Modern Physics. 82 (4): 3045–3067. arXiv:1002.3895. Bibcode:2010RvMP...82.3045H. doi:10.1103/RevModPhys.82.3045   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ম্যাসাচুসেটস ইনস্টিটিউট অভ টেকনোলজির স্কুল অভ সায়েন্সের প্রাক্তন শিক্ষার্থী বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:২১শ শতাব্দীর মার্কিন পদার্থবিজ্ঞানী বিষয়শ্রেণী:ঘনপদার্থবিজ্ঞানী বিষয়শ্রেণী:পেন্সিলভেনিয়া বিশ্ববিদ্যালয়ের শিক্ষক বিষয়শ্রেণী:ক্রিস্টোফার এইচ. ব্রাউন বিশিষ্ট অধ্যাপক বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:বেঞ্জামিন ফ্রাংকলিন পদক (ফ্রাংকলিন ইনস্টিটিউট) বিজয়ী
নতুন ইংল্যান্ড ইসলামি কেন্দ্র ( ইংরেজি: Islamic Center of New England) বা আইসিএনই হলো একটি ইসলামি সংস্থা, যা ম্যাসাচুসেটস রাজ্যে ১৯৬০-এর দশকের গোড়ার দিকে নিবন্ধিত হয়। এই সংস্থাটি মূলত বয়স্ক ও আমেরিকার নতুন অভিবাসীদের ধর্মীয় দিকনির্দেশনা প্রদান করত। ১৯৮২ সালে তালাল ঈদ এর প্রথম ধর্মীয় নেতা নির্বাচিত হয়েছিলেন। ১৯৯৩ সালে সংস্থাটি শ্যারনে শহরে শ্যারন মসজিদ নামে তাদের একটি শাখা মসজিদ প্রতিষ্ঠা করে।   সংস্থাটি মূলত কুইন্সি ও শ্যারন শহরে অবস্থিত দুটি মসজিদের পরিচালনা ও তত্ত্বাবধানের দায়িত্ব পালন করে। এই সংস্থার সদস্য সংখ্যা প্রায় ৩,০০০, যারা বিভিন্ন জাতিগোষ্ঠীর অন্তর্ভুক্ত এবং এর মধ্যে সুন্নি ও শিয়া উভয় সম্প্রদায়ের অনুসারীরা রয়েছেন।     চরমপন্থার অভিযোগ  ইসালমি সংস্থার সাবেক পরিচালনা পরিষদের সদস্য (১৯৮২-২০০৫) ও ধর্মীয় নেতা তালাল ঈদ দাবি করেন যে, ২০০৫ সালে তৎকালীন পরিচালনা পরিষদ তাকে নেতৃত্বের পদ থেকে সরিয়ে দেয়। কারণ তিনি মধ্যপন্থী ইসলামী শিক্ষা দিতেন। কিছু সংবাদ প্রতিবেদনে দাবি করা হয় যে, যারা তাকে পদত্যাগে বাধ্য করে, তাদের মধ্যে কয়েকজনের উগ্রপন্থীদের সাথে যোগাযোগ ছিল। এর মধ্যে ছিলেন ড. আব্দুল বাদি আবুসামরা, যিনি একজন বিশিষ্ট চিকিৎসক এবং ম্যাসাচুসেটস রাজ্যের একটি হাসপাতালে কর্মরত ছিলেন। তিনি একটি মুসলিম সংগঠনের সহসভাপতিও ছিলেন, যা বস্টনে একটি ইসলামি সমাজকেন্দ্র পরিচালনা করত। ড. আবুসামরার ছেলে আহমাদ আবুসামরা মার্কিন যুক্তরাষ্ট্রের অপরাধীদের তালিকায় অন্তর্ভুক্ত।   সংস্থাটি তার এই অভিযোগের জবাবে জানায় যে, এটি কেবলমাত্র একটি চাকরির দ্বন্দ্ব ছিল এবং তারা সবাই মার্কিন যুক্তরাষ্ট্রের আইনের প্রতি পূর্ণ শ্রদ্ধাশীল এবং মানবজীবনের পবিত্রতা রক্ষা করতে বদ্ধপরিকর এবং তারা সব ধরনের সন্ত্রাসবাদের অকুণ্ঠ নিন্দা করে। তালাল ঈদের জায়গায় পরে হাফিজ মাসুদ দায়িত্ব নেন, যিনি ১৯৯৮ সালে আবুসামরার কথায় সহকারী ধর্মীয় নেতা হিসেবে নিয়োগ পেয়েছিলেন বলে জানা যায়। তিনি আগ্রাসী ভাষায় ধর্মীয় ভাষণ প্রদানের জন্য পরিচিত ছিলেন, যা সহিংসতাকে উস্কে দিতে পারে বলে মনে করা হয়।   একটি অলাভজনক সংগঠন দাবি করে যে, মাসুদের অনেক সমর্থক এখনো বোস্টনের মুসলিম সমাজে নেতৃত্বের ভূমিকায় রয়েছেন। কিছু সংবাদ প্রতিবেদনে বলা হয়, এই কেন্দ্র ও বোস্টনের আরেকটি মসজিদের উগ্র মতাদর্শ কয়েকজন স্থানীয় উগ্রপন্থীকে প্রভাবিত করেছে।   তবে তালাল ঈদ পরে ব্যাখ্যা করেছিলেন যে, বস্টনের মুসলিমরা খুবই ভালো মানুষ এবং তারা সবাই কঠোর পরিশ্রম করে জীবনযাপন করছে। এখানে সন্ত্রাসীদের সংখ্যা এতই কম যে, হাতের আঙুল গুনেই তা বলা যায়।   ২০০৮ সালে হাফিজ মাসুদ মার্কিন অভিবাসন ও শুল্ক বিভাগের হাতে গ্রেপ্তার হন এবং তখন নিজে থেকেই দেশত্যাগে সম্মত হন। তিনি পাকিস্তানের লাহোরে ফিরে যান এবং একটি সংগঠনের মুখপাত্র হন। এই সংগঠনটি তার ভাই প্রতিষ্ঠা করেছিলেন।    চরমপন্থা বিরোধী কর্মসূচি  ২০১৫ সালে নতুন নেতৃত্বের অধীনে সংস্থাটি মুসলিম যুব সম্প্রদায়ের জন্য একটি শিক্ষাক্রম চালু করে, যা তরুণদের উগ্র আদর্শ ও সামাজিক যোগাযোগমাধ্যমে প্রচারিত সহিংসতামূলক প্রভাব থেকে দূরে রাখতে সাহায্য করে।    আরো দেখুন    যুক্তরাজ্যে ইসলাম    তথ্যসূত্র  বিষয়শ্রেণী:ইসলামি সংস্থা বিষয়শ্রেণী:ইংল্যান্ডে ইসলাম   বহিঃসংযোগ      Muslim Communities in North America, chapter 13, "The Islamic Center of New England"
সান্চোরে () ভারতের রাজস্থান রাজ্যের জালোর জেলার একটি শহর ও পৌরসভা এলাকা। শহরটি  জালোথেকে  ১৬৩.২  কিমি (১০১.৪ মা) দূরে।কর   জনসংখ্যার উপাত্ত  ভারতের ২০০১ সালের আদমশুমারি অনুসারে সান্চোরে শহরের জনসংখ্যা হল ২৫,৮৮১ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৪৮%। পুরুষদের মধ্যে সাক্ষরতার হার ৬২% এবং নারীদের মধ্যে এই হার ৩২%। সারা ভারতের সাক্ষরতার হার ৫৯.৫%, তার চাইতে সান্চোরে এর সাক্ষরতার হার কম।  এই শহরের জনসংখ্যার ২০% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
হাইপো জাদোনাং কাম্বিরন রেলওয়ে স্টেশন মণিপুরের তামেংলং জেলার একটি প্রস্তাবিত রেলওয়ে স্টেশন।এর কোড হল KMBRN । এটি কাম্বিরন গ্রামের পরিসেবা প্রদান করবে। ২০১৪ সালে ভারতের স্বাধীনতা সংগ্রামী এবং জেলিয়ানগ্রং আন্দোলনের প্রতিষ্ঠাতা হাইপো জাদোনাং -এর সম্মানে স্টেশনটির নাম পরিবর্তন করা হয়। এই রেললাইনের কাজ ২০১৯ সালে শেষ হবে বলে আশা করা হচ্ছে।  Station foundation stone laid, Imphal one more step closer to see railway train   তথ্যসূত্র   বিষয়শ্রেণী:মণিপুরের রেলওয়ে স্টেশন বিষয়শ্রেণী:লামডিং রেল বিভাগ বিষয়শ্রেণী:ভারতের প্রস্তাবিত রেলওয়ে স্টেশন
আহছানউল্লা বিজ্ঞান ও প্রযুক্তি বিশ্ববিদ্যালয় বাংলাদেশের রাজধানী ঢাকায় তেজগাঁওতে অবস্থিত একটি বেসরকারি বিশ্ববিদ্যালয়।   ইতিহাস  আহছানউল্লা বিজ্ঞান ও প্রযুক্তি বিশ্ববিদ্যালয়, ঢাকা আহ্‌ছানিয়া মিশন দ্বারা ১৯৯৫ সালে "বেসরকারী বিশ্ববিদ্যালয় আইন ১৯৯২" অনুযায়ী প্রতিষ্ঠিত হয় যা বাংলাদেশের সর্বাধিক মানসম্পন্ন বেসরকারী বিজ্ঞান বিশ্ববিদ্যালয়গুলোর একটি। ঢাকা আহছানিয়া মিশন  একটি অলাভজনক বাংলাদেশী স্বেচ্ছাসেবী সংগঠন যা ১৯৫৮ সালে খান বাহাদুর আহ‌্ছানউল্লা প্রতিষ্ঠা করেন। ঢাকার তেজগাঁওয়ে অবস্থিত এই বিশ্ববিদ্যালয়ের ক্যাম্পাস। স্থাপত্য ও প্রকৌশল, বিজ্ঞান ও কলা, ব্যবসা প্রশাসন ও ব্যবস্থাপনা এবং শিক্ষা অনুষদের অধীনে রয়েছে স্নাতক ও স্নাতকোত্তর পর্যায়ের বিভিন্ন বিষয়সমূহ। আহছানউল্লাহ বিশ্ববিদ্যালয় ইন্টারন্যাশনাল অ্যাসোসিয়েশন অব ইউনিভার্সিটিস, ইউনিভার্সিটি গ্রান্ট কমিশন ও অন্যান্য অনেক জাতীয় এবং আন্তর্জাতিক শিক্ষাপ্রতিষ্ঠানের সঙ্গে সহযোগিতা এবং পেশাদারী সম্পর্ক বজায় রাখে।   উপাচার্য   নিম্নোক্ত ব্যক্তিবর্গ আহছানউল্লা বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেন:   মুহাম্মদ ফাজলী ইলাহী (১ জানুয়ারি ২০২০ - ৩১ ডিসেম্বর ২০২৩)  আশরাফুল হক (৫ সেপ্টেম্বর ২০২৪ - বর্তমান)   অনুষদ এবং বিভাগ  বিশ্ববিদ্যালয়ের নিম্নলিখিত অনুষদ এবং বিভাগ রয়েছে:   স্থাপত্য ও পরিকল্পনা অনুষদ   স্থাপত্য বিভাগ  স্থাপত্যে ব্যচেলর  স্থাপত্যে মাস্টার  প্রকৌশল অনুষদ  কম্পিউটার বিজ্ঞান ও প্রকৌশল বিভাগ  কম্পিউটার বিজ্ঞান ও প্রকৌশল (বি.এসসি)  তড়িৎ ও ইলেক্ট্রনিক প্রকৌশল বিভাগ  তড়িৎ ও ইলেক্ট্রনিক প্রকৌশল (বি.এসসি)  তড়িৎ ও ইলেক্ট্রনিক প্রকৌশল (এম.এসসি)  পুরকৌশল বিভাগ  পুরকৌশল (বি.এসসি)  পুরকৌশল (এম.এসসি)  পুর ও পরিবেশ প্রকৌশল (এম.এসসি)  স্নাতকোত্তর ডিপ্লোমা (সিভিল)  যন্ত্রকৌশল ও উৎপাদন প্রকৌশল বিভাগ  যন্ত্রকৌশল ও উৎপাদন প্রকৌশল (বি.এসসি)  শিল্প ও উৎপাদন প্রকৌশল (বি.এসসি)  বস্ত্র প্রকৌশল বিভাগ  বস্ত্র প্রকৌশল (বি.এসসি)  কলা ও বিজ্ঞান বিভাগ  গণিত (এম.এসসি)  ব্যবসায় ও সামাজিক বিজ্ঞান অনুষদ  স্কুল অফ বিজনেস  ব্যবসায় প্রশাসন (বি.বি.এ)  ব্যবসায় প্রশাসন (এম.বি.এ - নিয়মিত)  ব্যবসায় প্রশাসনের (এম.বি.এ - এক্সিকিউটিভ)  শিক্ষা অনুষদ  শিক্ষা বিভাগ  স্নাতকোত্তর (এম.এড)  প্রাথমিক শিক্ষায় স্নাতক ডিগ্রি (বি.এড প্রাথমিক)  অনানুষ্ঠানিক শিক্ষায় স্নাতক ডিগ্রি (বি.এড নন-ফর্মাল)   স্বীকৃতি  ওয়েবোমেট্রিক্‌স (Webometrics) তাদের বিশ্ববিদ্যালয় ক্রম ২০০৮ - এ আহছানউল্লা বিজ্ঞান ও প্রযুক্তি বিশ্ববিদ্যালয়কে বাংলাদেশে বেসরকারী বিশ্ববিদ্যালয়গুলির মধ্যে প্রথম, সকল বিশ্ববিদ্যালয়ের মধ্যে তৃতীয় এবং ভারতীয় উপমহাদেশে ৭৭তম সেরা বিশ্ববিদ্যালয় হিসেবে চিহ্নিত করে। এই ক্রম বৈজ্ঞানিক গবেষণা, আন্তর্জাতিক প্রতিযোগিতার ফলাফল এবং গবেষণাপত্র প্রকাশের উপর ভিত্তি করে তৈরি করা হয়েছে।  উল্লেখযোগ্য প্রাক্তন ছাত্র   মুঞ্জারিন মাহবুব অবনী-মডেল   আরও দেখুন   সরকারি বিশ্ববিদ্যালয়  বেসরকারি বিশ্ববিদ্যালয়  জাতীয় বিশ্ববিদ্যালয়   তথ্যসূত্র    বহিঃসংযোগ   বিশ্ববিদ্যালয়ের ওয়েবসাইট    বিষয়শ্রেণী:বাংলাদেশের বেসরকারি বিশ্ববিদ্যালয় বিষয়শ্রেণী:বাংলাদেশের বেসরকারী প্রকৌশল বিশ্ববিদ্যালয় বিষয়শ্রেণী:১৯৯৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯৫-এ বাংলাদেশে প্রতিষ্ঠিত বিষয়শ্রেণী:বাংলাদেশের স্থাপত্য বিশ্ববিদ্যালয় বিষয়শ্রেণী:ঢাকার বিশ্ববিদ্যালয় ও মহাবিদ্যালয় বিষয়শ্রেণী:ঢাকা জেলার বিশ্ববিদ্যালয় বিষয়শ্রেণী:বাংলাদেশের বিজ্ঞান ও প্রযুক্তি বিশ্ববিদ্যালয়
তূর্ণা এক্সপ্রেস (ট্রেন নং ৭৪১/৭৪২) হলো বাংলাদেশ রেলওয়ের একটি আন্তঃনগর ট্রেন যা রাজধানী ঢাকা এবং  চট্টগ্রামের মধ্যে চলাচল করে। এটি বাংলাদেশের দ্রুত ও বিলাসবহুল ট্রেনগুলোর মধ্যে একটি ।  এটি রাতে চলাচল করে। তূর্ণা এক্সপ্রেস ঢাকার কমলাপুর রেলওয়ে স্টেশন থেকে প্রতি রাতে ছেড়ে যায় এবং পর দিন ভোরবেলা চট্টগ্রাম শহরের নতুন রেলস্টেশনে পৌঁছায়। এই ট্রেনের সংখ্যা ৭৪২। যাত্রা সময় পৌণে ৭ ঘণ্টা। প্রায় অভিন্ন সময়ে অপর প্রান্ত থেকে তূর্ণা এক্সপ্রেস চট্টগ্রাম শহরের নতুন রেলস্টেশান থেকে যাত্রা শুরু করে প্রত্যূষে ঢাকা শহরের কমলাপুর রেলওয়ে স্টেশনে পৌঁছায়। এই ট্রেনের সংখ্যা ৭৪১। যাত্রা সময় সাড়ে ৭ ঘণ্টা। রেলপথে যাত্রা দূরত্ব ২৪৫ কিলোমিটার বা ১৫২.২ মাইল।  ইতিহাস ১৯৮৮ সালের ১৫ই সেপ্টেম্বর বৃহস্পতিবার ট্রেনটি উদ্বোধন করা হয়। ১৯৮৮ সালের ১৬ই সেপ্টেম্বর শুক্রবার থেকে ট্রেনটি আনুষ্ঠানিক ভাবে চলাচল শুরু করে। তখন ট্রেনটি ঢাকা - দোহাজারি রুটে চলাচল করত। ১৯৯৮ সাল থেকে মহানগর প্রভাতী/গোধূলী ও তূর্ণা দুটি ট্রেন রেক শেয়ারিং করে চলাচল শুরু করে। ২০০২ সাল থেকে ট্রেনটি ঢাকা - চট্টগ্রাম রুটে চলাচল শুরু করে ।   রোলিং স্টক  ট্রেনটিতে ৩০২৩ শ্রেণির লোকোমোটিভ ব্যবহার করা হয়। পূর্বে ২৯০০ বা ২৬০০ বা ২৭০০ শ্রেণীর লোকোমোটিভ ব্যবহার করা হত। ট্রেনটি প্রথমে সবুজ-হলুদ রঙের পুরনো ভ্যাকুয়াম ব্রেকের কোচের রেকে চলাচল করতো। পরে ২০১১ সালে এই রেক পাল্টিয়ে সাদা রঙের চীনা এয়ার ব্রেক কোচের রেক দেওয়া হয়। পরে আবার ট্রেনটির রেক পাল্টিয়ে লাল-সবুজ রঙের ইন্দোনেশীয় এয়ার ব্রেক কোচের রেক দেওয়া হয়। বর্তমানে ট্রেনটি ১৬/৩২ লোডে চলাচল করে। এই ১৬টি কোচের মধ্যে ৪টি তাপানুকুল চেয়ার, ২টি তাপানূকুল স্লিপার, ৭টি শোভন চেয়ার, ২টি শোভন চেয়ার গার্ডব্রেক +খাবার গাড়ী এবং ১টি পাওয়ার কার রয়েছে। যাত্রীচাহিদা বৃদ্ধি পেলে (যেমন ঈদের সময়) ট্রেনটিকে ১৮/৩৬ লোডে চালানো হয়। বর্তমানে এটি কোরিয়া থেকে আমদানীকৃত অত্যাধুনিক কোচ দিয়ে পরিচালিত হচ্ছে।   সময়সূচী  বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর রয়েছে। ট্রেন নংউৎসপ্রস্থানগন্তব্যপ্রবেশসাপ্তাহিক ছুটি৭৪১চট্টগ্রাম২৩:০০কমলাপুর০৫:১৫নেই৭৪২কমলাপুর২৩:৩০চট্টগ্রাম০৬:২০   যাত্রাবিরতি  (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)   ফেনী জংশন  লাকসাম জংশন  কুমিল্লা  আখাউড়া জংশন  ব্রাহ্মণবাড়িয়া  ভৈরব বাজার জংশন  ঢাকা বিমানবন্দর রেলওয়ে স্টেশন   দূর্ঘটনা   মন্দবাগ ট্রেন সংঘর্ষ   তথ্যসূত্র  ১. http://www.prothomalo.com/bangladesh/article/1018509/তূর্ণা-এক্সপ্রেসসহ-চারটি-ট্রেনের-বগি-কমছে  বিষয়শ্রেণী:বাংলাদেশের আন্তঃনগর ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন বিষয়শ্রেণী:১৯৮৮-এ চালু রেল পরিষেবা